ની ઉસ્માનપુરા ખાતે મળેલી ધારાસભ્યો અને સંસદ સભ્યોની સંકલન સમિતિની મીટિંગમાં ધારાસભ્ય ગ્યાસુદ્દીન શેખે તેમના દરિયાપુર વિધાનસભા વિસ્તારમાં છેલ્લાં બે માસમાં ડેન્ગ્યુના ૧ર૦૦થી વધુ કેસો નોંધાયા છે તો સમગ્ર શહેરની પરિસ્થિતિ કેટલી ગંભીર હશે તે અંગે ચિંતા વ્યક્ત કરી કોર્પોરેશનના હેલ્થ વિભાગ તરફથી ડોર ટુ ડોર મેડિકલ ચેકિંગ કેમ્પનું આયોજન કરવા માગણી કરી હતી. મ્યુનિ. કોર્પોરેશનની ઉસ્માનપુરા કચેરી ખાતે આજરોજ ધારાસભ્યો અને સંસદસભ્યોની સંકલન સમિતિની મીટિંગ યોજાઈ હતી જેમાં ધારાસભ્ય ગ્યાસુદ્દીન શેખે રજૂઆત કરતાં જણાવ્યું હતું કે, આજે ડેન્ગ્યુના દર્દીની સારવાર માટે અન્ય હોસ્પિટલોમાં ૩૦થી ૪૦ હજાર જેટલો ખર્ચ થાય છે.